| **Kim Jongsamas김영삼, 金泳三** |
| --- |
| Pietų Korėjos prezidentas |
|  |
| Gimė | 1927 m. gruodžio 20 d.Kodžė, Pietų Kiongsango provincija, dab. Pietų Korėja |
| Mirė | 2015 m. lapkričio 22 d. (87 metai)Seulas, Pietų Korėja |
| Pilietybė | Korėjos Respublikos |
| Sutuoktinis (-ė) | Son Mjongsun (손명순) |
| Religija | Presbiterionizmas |
| Pietų Korėjos prezidentas |
| Ėjo pareigas | 1993 m. vasario 25 d. – 1998 m. vasario 24 d. |
| Ankstesnis | No Tėu |
| Vėlesnis | Kim Dedžiunas |
|  |
| Partija | Didžioji Nacionalinė(1997–dabar)Demokratinė Liberalų (1990–1997)Demokratinio Susivienijimo (1987–1990)Naujoji Korėjos Demokratų (1985–1987)Demokratinės Korėjos (1981–1985)Demokratinė (1954–1981)Liberalų (1951–1954) |
|  |
|  **Vikiteka** | Kim Young-sam |
| Parašas |
|  |

**Kim Jongsamas** (kor. 김영삼, 金泳三; 1927 m. gruodžio 20 d. – 2015 m. lapkričio 22 d.) – Pietų Korėjos politikas, šalies prezidentas, pareigas ėjęs 1993–1998 m. laikotarpiu.

Biografija
----------

Kim Jongsamas gimė Kodžė mieste, dabartinėje Pietų Korėjoje (tuo metu teritorija buvo valdoma Japonijos). 1951 m. baigė Seulo Nacionalinį universitetą, įgijo filosofijos bakalauro laipsnį. Tuo pačiu metu dalyvavo Liberalų partijos veikloje, dirbo ministro pirmininko sekretoriumi. 1954 m. perėjo į Demokratinę partiją, iki 1980 m. buvo nuolat išrenkamas į parlamentą.

Čion Duhan atėjus į valdžią, Kim Jongsamui buvo uždrausta dalyvauti politinėje veikloje, tačiau nuo 1984 m. jis vis aktyviau įsitraukė į prodemokratinį judėjimą. 1987 m. įkūrė Susivienijimo Demokratinę partiją, tapo jos pirmininku ir kandidatu tais pačiais metais vykusiuose prezidento rinkimuose. Juos pralaimėjo, tačiau 1988 m. buvo išrinktas į parlamentą. 1990 m. jo partijai susijungus su kitomis ir suformavus Demokratinę Liberalų partiją, Kim Jongsamas tapo vienu iš jos lyderių. 1992 m. tapo partijos kandidatu į prezidentus ir sėkmingai laimėjo rinkimus.

Kim Jongsamas buvo pirmasis civilis tapęs prezidentu nuo Pak Čionghy laikų. Jis paskelbė kovą prieš korupciją ir ėmėsi daugelio ekonominių reformų, siekdamas atgaivinti šalies ekonomiką, tačiau jo administracija patyrė nesėkmę, kuomet 1997 m. Pietų Korėjos ekonomika žlugo dėl 1997 metų Azijos finansinės krizės, o paties Kim Jongsamo sūnus įsivėlė į korupcijos skandalą. Užsienio politikoje jam nesisekė susitarti su Šiaurės Korėja dėl jos vykdomos branduolinės programos.

Pasibaigus prezidento kadencijai, Kim Jongsamas neužėmė aukštų politinių postų. Buvo aktyvus demokratijos šalininkas, skaitė apie tai paskaitas įvairiuose renginiuose.

Šaltiniai
---------

* Andrew C. Nahm. Historical Dictionary of the Republic of Korea. Scarecrow Press, 2004.

| Politinis postas |
| --- |
| Prieš tai:**No Tėu** | **Pietų Korėjos prezidentas**1993 m. vasario 25 d. – 1998 m. vasario 24 d. | Po to:**Kim Dedžiunas** |

|  |  |  |  |  |  |
| --- | --- | --- | --- | --- | --- |
| 

| Ž • A • RPietų Korėja Pietų Korėjos prezidentai |
| --- |
|  |
| Presidential Seal of South Korea | 
I Singmanas • Heo Jeong (laikinasis) • Jun Boson • Pak Čionghy • Čoi Kjūha • Pak Čhunghunas (laikinasis) • Čion Duhanas • No Tėu • Kim Jongsamas • Kim Dedžiunas • No Mu Hionas • Goh Gun (laikinasis) • I Mjongbakas • Pak Kunhe • Hvang Kioan (laikinasis) • Mun Džėinas • Jun Sokjolas | Presidential Standard of South Korea |

 |